શહેરના ઘાટલોડિયા શાયોનાસિટી વિસ્તારમાં આવેલી વૈભવલક્ષ્મી સોસાયટીમાં રહેતા સિદ્ધાર્થ સુરેશભાઇ પારેખ (ઉ.વ.રપ)એ રાજકોટ જિલ્લાના ગોંડલ તાલુકાના રીબડા ગામ પાસે આત્મહત્યા કરી લીધી હતી. ગોંડલ તાલુકા પોલીસ સ્ટેશનના પી.એસ.આઇ. એ.એલ. મહેતાએ જણાવ્યું હતું કે ગઇ કાલે વહેલી સવારે રીબડા નજીક રોડ પરથી લોહીલુહાણ હાલતમાં એક યુવકની લાશ મળી આવી હતી. તેની પાસેથી ચૂંટણીકાર્ડ મળ્યું હતું. જેમાં સિદ્ધાર્થ સુરેશભાઇ પારેખ (રહે. ઘાટલોડિયા)નું સરનામું મળતાં અમદાવાદ પોલીસને જાણ કરાઇ હતી.